**OBRAZLOŽENJE POSEBNOG DIJELA FINANCIJSKOG PLANA OD 2025-2027.GODINE**

**Naziv obveznika ŽUPANIJSKI SUD U PULI - POLA Razina: 11**

**Poštanski broj: 52100** . **Razdjel: 109**

**Mjesto: PULA RKDP: 3445**

**Adresa sjedišta: S.S.KRANJČEVIĆA 8** . **Šifra županije: 18**

**Žiro-račun: HR7323900011100012022 .**

**Matični broj: 03204138** .

**OIB: 69281755283 .**

**Šifra djelatnosti: 8423** .

**OBRAZLOŽENJE POSEBNOG DIJELA FINANCIJSKOG PLANA**

**ZA 2025.-2027. GODINU**

 Sukladno čl. 36 Zakona o proračunu ( Narodne novine br. 144/21) proračunski i izvanproračunski korisnici dužni su uz prijedlog financijskog plana izraditi i dostaviti obrazloženje posebnog dijela financijskog plana, kojeg dostavljamo u nastavku.

**2025. GODINA**

**Plaće i doprinosi:**

Ukupni predviđeni utrošak plaća i doprinosa dužnosnika, službenika i namještenika za 2025. proračunsku godinu iznosit će 2.073.600,00 € plus doprinosi za zdravstveno osiguranje od 16,5%, odnosno 347.094,00 eura. Izračun je rađen na temelju stvarno zaposlenih na dan 01. studenog 2024. i to ukupno 67 djelatnika od kojih 24 dužnosnika, 36 službenika, 6 namještenika i 1 vježbenika sa trenutno važećim osnovicama, ali i zaposlenja još jednog zapisničara. Utrošak rađen za puni fond sati za 2024. godinu, uvećan za minuli rad svim djelatnicima i dodatak za vjernosti onim zaposlenicima koji će istog ostvariti u narednom razdoblju, uzimajući u obzir bolovanja te sukladno određenim limitima i Pravilniku o naknadama za dežurstvo sudaca, državnih odvjetnika i zamjenika državnih odvjetnika NN, broj 106/2023., te postavljeni limit.

Plaće za prekovremeni rad planirane su u iznosu od 30.000,00 eura za rad službenika u dežurstvima te dežuranja prilikom izvođenja radova, ali uzimajući i projekcije prijašnjih godina i sređivanje arhivske građe u iznosu od 6.480 eura.

**Ostali rashodi za zaposlene, prava ostvarena temeljem Kolektivnog ugovora:**

Ukupni predviđeni utrošak za ostale rashode za zaposlene, koji obuhvaćaju jubilarne nagrade, regres, božićnicu, dar za djecu, otpremnine, te razne potpore, u 2025. godini iznosi 77.954,00 eura. Izračun za jubilarne nagrade rađen na temelju stvarnih podatka o djelatnicima. Regres, božićnica i dar za djecu planirani na temelju stvarnog broja zaposlenih službenika i namještenika na dan 01.11.2024. godine, dok su potpore planirane po procjeni ovisno za svaku vrstu tj. za pomoć u slučaju smrti, bolovanje duže od 90 dana i rođenje djeteta. Otpremnine su planirane prema broju djelatnika koji ostvaruju pravo na punu mirovinu u narednom razdoblju te nova prava i povećanja te postavljenog limita.

**Naknade za prijevoz za rad na terenu i odvojeni život:**

Ukupni predviđeni utrošak za isplatu naknade za prijevoz s posla i na posao u 2025. godini iznosi 60.000,00 eura te baza za izračun bila je isplata u 9 mjesecu 2024. godine, aktualna Rješenja za 56 djelatnika uzimajući u obzir da je moguće povećanje cijena autobusnih karata te troška po prijeđenom kilometru koji se mjesečno mijenja ovisno o cijeni naftnih derivata, ali i mogućnosti selidbe, odnosno promjene boravišta pojedinih službenika te radovi na cestama koje bi pridonijeli povećanju troškova.

**Materijalni rashodi:**

Prijedlog plana proračuna za 2025-2027 godinu napravljen je sukladno Uputi Ministarstva pravosuđa, uprave i digitalne transformacije te postavljenim limitima.

Od većih odstupanja u odnosu na ranija razdoblja dolazi na slijedećim kontima:

 -3221- uredski materijal, zbog povećanja cijena uredskog materijala i papira, ali i formiranja Odjela za podršku žrtvama i svjedocima što će povećati korištenje fotokopirnog papira, ali mogućih povećavanja troškova materija za čišćenje i materijala za njegu, odnosno papirnatih ručnika i toaletnog papira zbog konstantnih povećanja cijena, odnosno inflacije -3223- energija, znatno povećanje cijena električne energije i energenata te plaćanje lož ulja sukladno sporazumu o raspodijeli troškova -3231- očekuje se porast poštanskih usluga zbog većeg priljeva predmeta te moguće povećanje cijena usluga fiksnih i mobilnih linija

-3233 usluge promidžbe i informiranja- povećavanje zbog objava natječaja zbog zapošljavanja djelatnika, odnosno popune radnih mjesta zbog odlaska starijih djelatnika u mirovinu ili novog posla

-3234 komunalne usluge –porast troškova odvoza smeća, opskrba vodom

-3236 zdravstvene usluge 160,00 eura za sistematske preglede za cca 34 ljudi te eventualne slučajeve koje ne možemo utjecati te pregledi prilikom novih zapošljavanja

-3237 intelektualne usluge-veliki iznosi za odvjetničke usluge, a s time i za vještake te tumače, odvjetnike i suce porotnike

-3238 računalne usluge povećanje zbog AKD iskaznica za suce

-3239 ostale usluge-povećavanje zbog porasta troškova registracije dvaju službenih vozila

-3241 naknada osobama izvan radnog odnosa-velik broj dolazaka svjedoka i to ponajviše u prijašnjoj godini iz inozemstva Italije, Slovenije i Njemačke te ostalih krajeva Hrvatske

-3292 premije osiguranje-podizanje cijena osiguravajućih kuća za osiguranje dva službena vozila

-3293 reprezentacija- povećavanje zbog organiziranja Godišnjeg susreta sudaca

-3295 pristojbe i naknade-povećanja zbog podizanje minimalne plaće na 970,00 eura koja rezultira porastu novčane naknade za nezapošljavanje invalida te evidentiranje mjesečne HRT pristojbe na navedenoj poziciji

-3431 bankarske usluge i usluge platnog prometa- manjak sredstava nastao kao posljedica povećanja naknada bankarskih usluga

**Tekuće održavanje:**

Rashodi za usluge tekućeg i investicijskog održavanja planirana su u iznosu od 30.000,00 €, te obuhvaćaju redovan godišnji servis klima uređaja u zgradi, vatrogasnih aparata, za službena vozila, kotlovnicu tokom zimskih mjeseci te ostalih nepredvidljivih popravaka na koje ne možemo utjecati tokom godine.

**Kapitalno održavanje:**

 U navedenoj godini se planira ulaganja u iznosu od 115.000,00 eura i to na:

* 90.000,00 eura odnosi se na ugradnju lifta radi osoba sa invaliditetom kojima je otežan pristup sudu i njegovu projektnu dokumentaciju, 15.000,00 eura za izradu stola i stolova za malu raspravnu dvoranu te 10.000,00 eura za energetski certifikat

 **Nabava opreme:**

 Županijski sud u Puli-Pola plaća financijski leasing za dva službena vozila nabavljena putem financijskog leasinga i to sukladno otplatnom planu 9.579,00 eura.

**Vlastiti prihodi:**

U skladu sa Zakonom o proračunu te procedurom na temelju Pravilnika o mjerilima i načinu korištenja nenamjenskih donacija i vlastitih prihoda proračunskih korisnika iz nadležnosti Ministarstva pravosuđa i uprave („Narodne novine“ broj 67/23) vlastiti prihodi ostvaruju se od usluga kopiranja sudskih akata te od najma, zakupa prostora za samoposlužne aparate za tople napitke, kavu, pića i grickalice u mjesečnom iznosu od 68,75 eura. Za očekivati je ukupne vlastite prihode u iznosu od cca. 1.525,00 €.

**Ostali prihodi za posebne namjene:**

 Navedeno se odnosi na prihod od financijske imovine u vrijednosti od 100 eura koji će se utrošiti na podmirivanje intelektualnih usluga.

**2026. GODINA**

**Plaće i doprinosi:**

Izračun rađen na temelju planiranog broja zaposlenih u 2025. godini uz uvećanje za minuli rad svim zaposlenicima. Ukupan iznos dobiven na opisani način povećan za minuli rad iznosi 2.083.968,00 eura plus doprinosi za zdravstveno osiguranje od 16,5%, odnosno od 348.805,00 eura. Uzeta su u obzir bolovanja te sukladno određenim limitima i Pravilniku o naknadama za dežurstvo sudaca, državnih odvjetnika i zamjenika državnih odvjetnika NN, broj 106/2023 te postavljenog limita.

Plaće za prekovremeni rad planirane su u iznosu od 30.000,00 eura za rad službenika u dežurstvima te dežuranja prilikom izvođenja radova, ali uzimajući i projekcije prijašnjih godina i sređivanje arhivske građe u iznosu od 6.480 eura.

**Ostali rashodi za zaposlene, prava ostvarena temeljem Kolektivnog ugovora:**

Prijedlog ostalih rashoda za zaposlene temelji se na stvarnim procjenama kao i za 2025. godine te iznosi 76.468,00 eura. Navedeni trošak se odnosi na jubilarne nagrade, regres, božićnicu, dar za djecu, otpremnine, te razne potpore i moguća povećanja te postavljenog limita.

**Naknade za prijevoz za rad na terenu i odvojeni život:**

Prijedlog naknade za prijevoz za rad na terenu i odvojeni život planiran je na razini za 2025. godinu i to u iznosu od 60.000,00 eura.

**Materijalni rashodi:**

Materijalni rashodi planirani su u odnosu na 2025. uzimajući u obzir postavljeni limit te eventualni porast cijena budući da je zbog trenutnih nestabilnosti na tržištu otežano predvidjeti kretanje cijena.

**Tekuće održavanje:**

U 2026. godini planirane su usluge za tekuće i investicijsko održavanju u opsegu kao i 2025. godine.

 **Kapitalno održavanje:**

U 2026.godini planira se sustav vatrodojave za cijelu zgradu, odnosno za Županijski sud u Puli-Pola i Općinski sud u Puli-Pola uključujući i projektnu dokumentaciju u iznosu od 40.000,00 eura.

 **Nabava opreme:**

 Županijski sud u Puli-Pola plaća financijski leasing za dva službena vozila nabavljena putem financijskog leasinga i to sukladno otplatnom planu 7.061,00 eura.

 **Vlastiti prihodi:**

U skladu sa Zakonom o proračunu te procedurom Pravilnika o mjerilima i načinu korištenja nenamjenskih donacija i vlastitih prihoda proračunskih korisnika iz nadležnosti Ministarstva pravosuđa i uprave („Narodne novine“ broj 67/23) vlastiti prihodi ostvaruju se od usluga kopiranja sudskih akata te od najma, zakupa prostora za samoposlužne aparate za tople napitke, kavu, pića i grickalice u mjesečnom iznosu od 68,75 eura. Za očekivati je ukupne vlastite prihode u iznosu od cca. 1.525,00 €.

**Ostali prihodi za posebne namjene:**

 Navedeno se odnosi na prihod od financijske imovine u vrijednosti od 100 eura koji će se utrošiti na podmirivanje intelektualnih usluga.

**2027. GODINA**

**Plaće i doprinosi:**

Izračun rađen na temelju planiranog broja zaposlenih u 2025. i 2026. godini uz uvećanje za minuli rad svim zaposlenicima. Ukupan iznos dobiven na opisani način iznosi 2.094.388,00 eura plus doprinosi za zdravstveno osiguranje od 16,5% odnosno 350.524,00 eura .

Plaće za prekovremeni rad planirane su u iznosu od 30.000,00 eura za rad službenika u dežurstvima te dežuranja prilikom izvođenja radova, ali uzimajući i projekcije prijašnjih godina.

**Ostali rashodi za zaposlene prava po Kolektivnom ugovoru:**

Prijedlog ostalih rashoda za zaposlene temeljio se na stvarnim procjenama kao i za 2025. i 2026. godine te iznosi 71.893,00 eura. Navedeni trošak se odnosi na jubilarne nagrade, regres, božićnicu, dar za djecu, otpremnine, te razne potpore do postavljenog limita.

**Naknade za prijevoz za rad na terenu i odvojeni život:**

Prijedlog naknade za prijevoz za rad na terenu i odvojeni život planiran je na razini za 2025. godinu i to u iznosu od 60.000,00.

**Materijalni rashodi:**

Materijalni rashodi planirani uz uvećanje 2026. godine koliko iznosi i postavljeni limit, budući je zbog trenutnih nestabilnosti na tržištu otežano predvidjeti kretanje cijena, jedino su zdravstvene usluge planirane realno prema broju zaposlenika koji će imati pravo na sistematski pregled te ostale stvari koje su nam trenutno poznate.

**Tekuće održavanje:**

U 2027. godini planirane su usluge na održavanju u opsegu kao i 2025 i 2026. godine.

 **Kapitalno održavanje:**

 U navedenoj godini se planira ulaganja u iznosu od 110.000,00 eura i to na:

 -navedeno se odnosi na farbanje fasade zbog njezine dotrajalosti

 **Nabava opreme:**

 Županijski sud u Puli-Pola plaća financijski leasing za dva službena vozila nabavljena putem financijskog leasinga i to sukladno otplatnom planu 5.193,00 eura.

**Vlastiti prihodi:**

U skladu sa Zakonom o proračunu te procedurom Pravilnika o mjerilima i načinu korištenja nenamjenskih donacija i vlastitih prihoda proračunskih korisnika iz nadležnosti Ministarstva pravosuđa i uprave („Narodne novine“ broj 67/23) vlastiti prihodi ostvaruju se od usluga kopiranja sudskih akata te od najma, zakupa prostora za samoposlužne aparate za kavu i piće za tople napitke i grickalice u mjesečnom iznosu od 68,75 eura. Za očekivati je ukupne vlastite prihode u iznosu od cca. 1.525,00 €.